paragraph_text: S druge strane, britanski premijer Winston Churchill bio je protiv te operacije, smatrajući da je bolje pridružiti se već iskrcanim snagama u Italiji ili zauzeti važna strateška područja Južne i Jugoistočne Europe, s njihovim naftnim bogatstvima. Jugoistok Europe zagovarao je i zbog napredovanja sovjetske vojske prema zapadu. Eisenhower je pritom u prvom redu razmišljao kao vojnik, a Churchill kao političar.